Document ID: 31979R2931

Uredba Sveta (EGS) št. 2931/79
z dne 20. decembra 1979
o odobritvi pomoči za izvoz kmetijskih proizvodov, ki so upravičeni do posebnih ugodnosti pri uvozu v tretjo državo
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti členov 43 in 113 Pogodbe,
ob upoštevanju predloga Komisije,
ker so lahko kmetijski proizvodi v nekaterih primerih upravičeni do posebnih ugodnosti pri uvozu v tretje države, če izpolnjujejo nekatere pogoje glede lastnosti in/ali cene; ker je potrebno za zagotovitev pravilne uporabe takšnega sistema upravno sodelovanje med organi oblasti v uvozni tretji državi in Skupnosti; ker mora v ta namen proizvode spremljati potrdilo, izdano v Skupnosti;
ker je treba za spoštovanje zgoraj navedenih pogojev glede cene upoštevati sistem izvoznih nadomestil; ker so za sistem izvoznih nadomestil sprejeta podrobna pravila v skladu s postopkom iz člena 26 Uredbe Sveta (EGS) št. 2727/75 z dne 29. oktobra 1975 o skupni ureditvi trga za žito [1], kakor je bila nazadnje spremenjena z Uredbo (EGS) št. 1547/79 [2], in ustreznih členov drugih uredb o skupnih ureditvah trgov;
ker je treba po istem postopku sprejeti podrobna pravila za uporabo ukrepov iz te uredbe,
SPREJEL NASLEDNJO UREDBO:
Člen 1
1. Pri izvozu kmetijskih proizvodov, ki so lahko v skladu s sporazumi, ki jih je sklenila Skupnost, upravičeni do posebnih ugodnosti pri uvozu v tretjo državo, če se upoštevajo nekateri pogoji, izdajo pristojni organi oblasti držav članic na zahtevo in po ustreznih pregledih dokument, ki potrjuje, da so ti pogoji izpolnjeni.
2. Podrobna pravila za uporabo te uredbe se sprejmejo v skladu s postopkom iz člena 26 Uredbe (EGS) št. 2727/75 in ustreznih členov drugih uredb o skupnih ureditvah trgov.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 1979

Labels: 3
6